CELEX: 62010CA0214
Language: mt
Date: 2011-11-22 00:00:00
Title: Kawża C-214/10: Sentenza tal-Qorti tal-Ġustizzja (Awla Manja) tat- 22 ta’ Novembru 2011 (talba għal deċiżjoni preliminari tal-Landesarbeitsgericht Hamm — il-Ġermanja) — KHS AG vs Winfried Schulte ( “Organizzazzjoni tal-ħin tax-xogħol — Direttiva 2003/88/KE — Dritt għal-leave annwali bil-ħlas — Estinzjoni tad-dritt għal-leave annwali bil-ħlas li ma tteħidx minħabba mard fl-iskadenza ta’ terminu previst mil-leġiżlazzjoni nazzjonali” )

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/8
            
         
      Sentenza tal-Qorti tal-Ġustizzja (Awla Manja) tat-22 ta’ Novembru 2011 (talba għal deċiżjoni preliminari tal-Landesarbeitsgericht Hamm — il-Ġermanja) — KHS AG vs Winfried Schulte
      (Kawża C-214/10) (1)
      
      (Organizzazzjoni tal-ħin tax-xogħol - Direttiva 2003/88/KE - Dritt għal-leave annwali bil-ħlas - Estinzjoni tad-dritt għal-leave annwali bil-ħlas li ma tteħidx minħabba mard fl-iskadenza ta’ terminu previst mil-leġiżlazzjoni nazzjonali)
      (2012/C 25/13)
      Lingwa tal-kawża: il-Ġermaniż
      
         Qorti tar-rinviju
      
      Landesarbeitsgericht Hamm
      
         Partijiet fil-kawża prinċipali
      
      
         Rikorrenti: KHS AG
      
         Konvenuta: Winfried Schulte
      
         Suġġett
      
      Talba għal deċiżjoni preliminari — Landesarbeitsgericht Hamm — Intepretazzjoni tal-Artikolu 7(1) tad-Direttiva 2003/88/KE tal-Parlament Ewropew u tal-Kunsill, tal-4 ta’ Novembru 2003, li tikkonċerna ċerti aspetti tal-organizzazzjoni tal-ħin tax-xogħol (ĠU Edizzjoni Speċjali bil-Malti, Kapitolu 5, Vol. 4, p. 381) — Dritt għal kumpens għal leave annwali mħallas li ma ttieħidx minn ħaddiem, li ma setax jeżerċita d-dritt għal leave annwali mħallas tiegħu minħabba leave tal-mard, matul perijodu ta’ referenza, u li l-inkapaċita tax-xogħol tiegħu damet matul diversi snin sa tmiem il-kuntratt tax-xogħol tiegħu — Ftehim kollettiv li jippermetti l-kumpens għal-leave annwali mħallas li ma ttieħidx biss fi tmiem il-kuntratt tax-xogħol u li jipprovdi li d-dritt tal-leave annwali mħallas li ma ttieħidx minħabba mard jintemm fl-iskadenza ta’ 15-il xahar wara l-perijodu ta’ referenza
      
         Dispożittiv
      
      L-Artikolu 7(1) tad-Direttiva 2003/88/KE tal-Parlament Ewropew u tal-Kunsill, tal-4 ta’ Novembru 2003, li tikkonċerna ċerti aspetti tal-organizzazzjoni tal-ħin tax-xogħol, għandu jiġi interpretat fis-sens li ma jipprekludix dispożizzjonijiet jew prattiċi nazzjonali, bħal ftehim kollettiv, li jillimitaw, għal perijodu ta’ trasferiment tal-leave ta’ ħmistax-il xahar li fl-iskadenza tiegħu d-dritt għal-leave annwali bil-ħlas jintemm, il-kumulu tad-drittijiet għal tali leave ta’ ħaddiem li jkun ilu inkapaċi biex jaħdem għal diversi perijodi ta’ referenza konsekuttivi
      
         (1)  ĠU C 234, 28.08.2010.